Source: https://nyiregyhazitorvenyszek.birosag.hu/sajtokozlemeny/20180312/gyorsitott-eljarasban-itelte-el-birosag-kuldemenyekkel-eltunt-postast
Timestamp: 2018-06-19 23:30:56
Document Index: 24964023

Matched Legal Cases: ['bíróság ', 'bíróság\n', 'bíróság\n', 'bíróság\n', 'bíróság\n', 'bíróság\n', 'bíróság\n', 'bíróság ', 'bíróság ', 'bíróság ', 'bíróság ', 'bíróság ']

Gyorsított eljárásban ítélte el a bíróság a küldeményekkel eltűnt postást | Nyíregyházi Törvényszék
Bocskai út 2.
+36 (42) 523-800
Nyíregyházi Törvényszék Cégbírósága
Fehérgyarmati Járásbíróság
Kisvárdai Járásbíróság
Mátészalkai Járásbíróság
Nyírbátori Járásbíróság
Nyíregyházi Járásbíróság
Vásárosnaményi Járásbíróság
Pp. szabályainak változása
Archív ügyelosztás rendek
Civil ügyek mintadokumentumok
Elnöki intézkedés
Panasznapi ügyintézés
Cstv 30.§.(1).bek. szerv.listája
Bírósági épületek
Épületek bemutatása
Nyíregyházi Törvényszék/
Gyorsított eljárásban ítélte el a bíróság a küldeményekkel eltűnt postást
Megjelenés ideje: 2018. március 12., 16:12
A Mátészalkai Járásbíróság 2018. március 8-án bíróság elé állítás keretében sikkasztás bűntette miatt 300 óra közérdekű munkára ítélte K. Gy. vádlottat.
A bíróság által megállapított tényállás szerint a vádlott kézbesítőként dolgozott egy szabolcsi település postahivatalában. A vádlott 2018. február 6-án reggel átvett a postamestertől közel 1 millió Ft értékű készpénzt, majd a hivatalból ismeretlen helyre távozott. A készpénzt a címezetteknek nem kézbesítette, munkahelyére nem jelentkezett be elszámolásra, s telefonon elérhetetlenné vált munkáltatója számára.
A vádlott a nála lévő készpénz egy részét Mátészalkán és Budapesten Euro-ra váltotta, majd vonattal Bécsbe utazott azzal a céllal, hogy onnan tovább utazik Nyugat-Európába. Miután megtudta, hogy a rendőrség keresi, visszautazott Magyarországra, s a rendőrség Mosonmagyaróváron elfogta. A vádlottnál ekkor mintegy 700 ezer Ft-nak megfelelő pénzösszeg (Ft és Euro) volt, melyet a rendőrség tőle a helyszínen lefoglalt. A posta kérte a további kárának megtérítését a vádlottól.
A bíróság a büntetés kiszabása során enyhítő körülményként értékelte azt, hogy a vádlott a kár egy részét megtérítette, illetve vállalta, hogy a további kárösszeget részletekben visszafizeti a posta részére.
© 2018 Nyíregyházi Törvényszék